
          Nr.23/211/2003

AVIZ

asupra proiectului de Lege pentru ratificarea Acordului Adiţional nr.1, semnat la Bucureşti la 13 mai 2003 şi la Paris la 22 mai 2003, între România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001, precum şi pentru modificarea art.3 alin.(1) din Ordonanţa de urgenţă a Guvernului nr.110/2001 privind ratificarea acestui Acord



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, cu adresa nr.663 din 27 octombrie 2003, pentru aviz la Comisia pentru buget, finanţe şi bănci, cu proiectul de Lege pentru ratificarea Acordului Adiţional nr.1, semnat la Bucureşti la 13 mai 2003 şi la Paris la 22 mai 2003, între România şi Banca de Dezvoltare a Consiliului Europei, semnat la Paris la 17 august 2001 şi la Bucureşti la 20 august 2001, precum şi pentru modificarea art.3 alin.(1) din Ordonanţa de urgenţă a Guvernului nr.110/2001 privind ratificarea acestui Acord.



Potrivit prevederilor Regulamentului Camerei Deputaţilor, membrii comisiei au dezbătut proiectul de lege în şedinţa din data de 4 noiembrie 2003.



La lucrările comisiei au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, în unanimitate, avizarea favorabilă a proiectului de lege în forma adoptată de Senat.



În raport de obiectul de reglementare şi conţinutul său, proiectul de lege face parte din categoria legilor ordinare.

                 PREŞEDINTE,                                            SECRETAR,

                   István Antal                                              Aurelia Vasile

Expert,

Daniel Bădina
